Republica Serbia

MINISTERUL ÎNVĂȚĂMÂNTULUI,

ȘTIINȚEI ȘI DEZVOLTĂRII TEHNOLOGICE

Numărul: 601-03-00033/22/2021-15

Data: 21.01.2021

Nemanjina 22-26

ADMINISTRAȚIILOR ȘCOLARE

ȘCOLILOR ELEMENTARE ȘI MEDII

OBIECTUL: Îndrumar suplimentar pentru școli privind organizarea activității instructiv-educative din 24 ianuarie 2022

Stimați,

În conformitate cu situația epidemiologică existentă și în baza modificării și completării îndrumarelor metodologice de specialitate pentru prevenirea introducerii și răspândirii COVID-19 în Republica Serbia, pe care vi le-am trimis anexate cu înștiințarea privind organizarea cursurilor, vă oferim instrucțiuni suplimentare privind organizarea activității instructiv-educative începând cu data de 24 ianuarie 2022:

1. Conform modificări *Anexei 7* *Îndrumarului metodologic de specialitate pentru prevenirea introducerii și controlul răspândirii Covid-19 în Republica Serbia* (Institutul pentru Sănătatea Publică ”Dr. Milan Jovanović Batut”), despre care ați fost informați prin intermediul administrației școlare competente, carantina se încheie fără testare după expirarea a cinci zile, dacă în perioada respectivă nu au existat simptome și semne ale bolii *COVID-19.*

Aceasta înseamnă că procedura în școli în caz de infectare la elevii din anumite clase este modificată, astfel încât cel de-al treilea model de predare este scurtat de la 10 la cinci zile calendaristice (Vezi punctele 4.1 și 4.2 din Hotărârea privind organizarea activității în școli din data de 20.01.2022.

2. Din cauză că în ​​săptămâna de lucru din 24 până în 28 ianuarie 2022, școlile au patru zile de predare și o zi lucrătoare, pentru această săptămână ar trebui planificat modelul combinat astfel încât ambele grupuri de elevi să aibă două zile de predare.

3. Cu prilejul sărbătoririi Sfântului Sava - sărbătoarea școlară și în organizarea academiilor festive, este necesar să se evite intonarea corală a imnului Sfântului Sava, precum și toate celelalte activități ceremoniale la care participă un număr mare de participanți și invitați. Pentru intonarea imnului Sfântului Sava trebuie folosite mijloacele audio-vizuale existente în școală, iar spațiul de marcare a sărbătorii școlare trebuie să fie amenajat astfel încât să asigure distanța fizică necesară între participanții la program și invitați.

Vom folosi această ocazie pentru a felicita toți elevii și angajații școlii de Sfântul Sava - sărbătoarea școlară și pentru a le dori succes elevilor, profesorilor și directorilor de școli în al doilea semestru al anului școlar 2021/2022.

Cordial,

PRIM-VICEPREȘEDINTE AL GUVERNULUI

ȘI MINISTRU

Branko Ružić